જામજોધપુરની પરિણીતાને વધુ દહેજની લાલચે સાસરિયાઓએ આપ્યો ત્રાસ
જામનગર તા.૮ ઃ જામજોધપુરની એક પરિણીતાને સાસરિયાઓએ વધુ દહેજ લઈ આવવાની માગણી કરી ત્રાસ આપતા તેણીએ પોલીસનું શરણ લીધું છે.
જામજોધપુરના ઉમિયાનગર-ર પાસે આવેલી તિરૃપતિ સોસાયટીમાં રહેતા અંકિત કિશોરભાઈ રતનપરા સાથે ચાર વર્ષ પહેલા રાજકોટ જિલ્લાના ભાયાવદર ગામના ખુશ્બૂબેન પટેલ (ઉ.વ.ર૮)ના લગ્ન થયા પછી આ પરિણીતાને એકાદ વર્ષ સુધી સારી રીતે રાખ્યા પછી સાસરિયાઓએ પોત પ્રકાશ્યું હતું. આ પરિણીતાને પતિ અંકિત, સસરા કિશોરભાઈ અરજણભાઈ, સાસુ શિવાનીબેન તથા નણંદ રસીલાબેન રતનપરાએ પિયરેથી વધુ દહેજ લાવવાનું કહી શારીરિક-માનસિક ત્રાસ આપવાનું શરૃ કર્યું હતું જેનાથી કંટાળી ગયેલા ખુશ્બૂબેન પિયર પરત ફરી ગયા હતા જ્યાંથી તેઓએ ગઈકાલે જામજોધપુર આવી પોલીસમાં ફરિયાદ નોંધાવતા પોલીસે આઈપીસી ૪૯૮ (એ), ૩૨૩, ૫૦૪, ૧૧૪ તેમજ દહેજ પ્રતિબંધક ધારાની કલમ-૩, પ હેઠળ ગુન્હો નોંધ્યો છે.